Rezumatul Studiului 2 - Originea Bibliei

1. **Revelaţia.**
   * Autorii biblici sunt mijlocul prin care Dumnezeu îşi face cunoscute planurile pentru noi (Amos 3:7). Dumnezeu ni se descoperă prin scrierile biblice.
   * Sfaturile şi instrucţiunile date în Biblie sunt de origine divină şi, prin urmare, de încredere şi veridice.
   * Citind Biblia învăţăm să trăim aşa cum Dumnezeu doreşte să o facem.
2. **Inspiraţia.**
   * Faptul că Duhul Sfânt a inspirat autorii biblici este un motiv pentru care există o armonie perfectă a gândurilor de la Geneza la Apocalipsa.
   * Dar modul în care aceştia au fost inspiraţi nu e totdeauna acelaşi:
     + Inspiraţie directă: Dumnezeu vorbeşte şi profetul scrie (Deut. 18:18; Ez. 13:18; Ap. 14:13).
     + Inspiraţia gândurilor: Autorul exprimă în propriile sale cuvinte ceea ce Dumnezeu i-a descoperit (ex. Proverbe).
     + Inspiraţie selectivă: Autorul cercetează şi Duhul Sfânt îl ghidează în alegerea materialului (Luca 1:3).
3. **Scrierea.**
   * De ce a dorit Dumnezeu să fie scrise cuvintele Sale? Ce avantaj au cuvintele dacă rămân înregistrate în scris?
   * Mulţumită iniţiativei divine de a lăsa în scris voia sa, azi putem să o cunoaştem şi să o împlinim.
4. **Cuvântul.**
   * Ioan ni-L prezintă pe Isus drept Cuvântul Întrupat de Dumnezeu. Acest aspect creează o paralelă între El şi Biblie.
     + Ambii au origini supranaturale.
     + Ambii combină divinul cu umanul.
     + Lucrarea amândurora priveşte întreaga omenire.
     + Ambii au apărut într-un moment specific şi într-o cultură determinată, însă lucrarea lor nu este condiţionată de timp sau loc.
     + Ambii coboară la nivelul omului pentru a fi mai clar înţeleşi.
   * Bineînţeles, există şi diferenţe. Biblia nu este încarnarea lui Dumnezeu, nici nu poate primi închinarea noastră, ci ea dă mărturie despre Isus (Ioan 5:39).
5. **Interpretarea.**
   * Biblia nu poate fi studiată sau interpretată aşa cum o facem cu orice altă carte.
   * Totuşi, cum ar trebui să interpretăm Biblia?
   * Înainte de toate trebuie să ne apropiem de ea ca de: Cuvântul lui Dumnezeu. Pentru aceasta avem nevoie de credinţă (Evrei 11:6).
   * Trebuie să lăsăm ca Duhul Sfânt, care a inspirat autorii, să ne inspire şi pe noi atunci când citim.
   * Pentru aceasta, lectura Bibliei trebuie să fie întotdeauna precedată de rugăciune, solicitând inspiraţia Duhului Sfânt pentru o corectă înţelegere.